মৌলভীবাজারের কমলগঞ্জে বিপুল উৎসাহ উদ্দীপনা আর আনন্দঘন পরিবেশে মহাবতার ভগবান শ্রীকৃষ্ণের ৫২৪৪ তম জন্মাষ্টমী উৎসব নানা কর্মসুচীর মধ্য দিয়ে রোববার পালিত হয়েছে। জন্মাষ্টমী উদযাপন পরিষদ, কমলগঞ্জ এর উদ্যোগে ভানুগাছ বাজারস্থ কমলগঞ্জ কেন্দ্রীয় শ্রী শ্রী দূর্গাবাড়ি থেকে সকাল সাড়ে ১১টায় বিভিন্ন ফেস্টুন ও নানা সাজে সজ্জিত সজ্জিত শিশুদের নিয়ে বের হয় বর্নাঢ্য শোভাযাত্রা। প্রধান অতিথি হিসেবে উপস্থিত থেকে শ্রীকৃষ্ণের জন্মাষ্টমী উপলক্ষে বর্ণাঢ্য আনন্দ শোভাযাত্রার আনুষ্ঠানিক শুভ উদ্বোধন করেন সাবেক চিফ হুইপ ও সরকারি প্রতিশ্রুতি সম্পর্কিত স্থায়ী কমিটির সভাপতি, বীর মুক্তিযোদ্ধা উপাধ্যক্ষ ড. মো. আব্দুস শহীদ এমপি।